Josip Papić
<s>Josip Papić (rođen: Josip Papo) (Beograd, 24. 4. 1881 – Beč, 31. 12. 1927), jugoslavenski glumac.</s>

<s>Biografija 
Josip Papić je rođen 24. 4. 1881 u Beogradu za vrijeme Kneževine Srbije.</s><s>Nakon iskustava u putujućim družinama i kazalištima u Zaječaru, Beogradu, Šapcu, Sarajevu i Osijeku, 1909 je postao članom Hrvatskog narodnog kazališta (HNK) u Zagrebu.</s><s>Odlikovao se realističnim pristupom oblikovanju uloge.</s><s>Podjednako uvjerljiv je bio u ulogama negativaca (Franjo Moor u Razbojnicima; Klaudije u Hamletu, Jago u Othellu i Rikard III.; Nepoznati u Michelangelu Bounarrotiju; Brat u Objavljenju) i komičnih junaka (Osip u Revizoru; David Štrbac u Jazavcu pred sudom; Čovek s nogom u Putu oko sveta).</s><s>Glumio je u djelima hrvatskih klasika starije i novije književnosti (Divjak u Dubravki; Svevlad u Teuti; Vučina; Kristijan u Golgoti), ruskih klasika (Kočkarev u Ženidbi; Lopahin u Višnjiku) te nordijskih autora (Jean u Gospođici Juliji; Ulfheim u Kad mi mrtvi ustajemo i Engstrand u Sablastima), a jedna od Josipovih najvećih uloga bio je Kir Janja.</s><s>Preminuo je u Beču 31. 12. 1927 godine.</s><s>Tijelo Josipa Papića je prebačeno u Zagreb, te je pokopan na židovskom dijelu groblja Mirogoj.</s><s>Josipu u čast je u proljeće 1938 otkriveno, u zagrebačkom HNK-a, poprsje.</s><s>O njemu je tada s mnogo simpatija govorio tadašnji direktor Drame HNK-a, Dubravko Dujšin.</s>

<s>Reference</s>

<s>Literatura</s>

<s>Biografije, Beograd
Jugoslavenski Jevreji
Jugoslavenski teatarski glumci
Sahranjeni na groblju Mirogoj u Zagrebu</s>

